פירוש נוסף ערך זה עוסק בנבחרת הגברים של אוסטריה בכדורגל. אם התכוונתם לנבחרת הנשים, ראו נבחרת אוסטריה בכדורגל נשים.

**נבחרת אוסטריה בכדורגל** היא הנבחרת הלאומית של אוסטריה. הנבחרת העפילה לגביע העולם בכדורגל בפעם האחרונה במונדיאל 1998 ושיחקה באליפות אירופה בכדורגל פעמיים.

הדירוג הנוכחי של נבחרת אוסטריה ברשימת הדירוג של פיפ"א, הוא המקום ה-25 בעולם, נכון ל-26 באוקטובר 2023; הניקוד הוא 1,535.41 - ירידה של 1.95 נקודות לעומת ניקוד קודם. דירוג השיא 10 נמדד לראשונה בנובמבר 2015, והדירוג הנמוך ביותר 105 נמדד לראשונה ביולי 2008. הנבחרת העפילה למונדיאל 1938 אבל לא שיחקה בגלל האנשלוס (הכיבוש הגרמני). ההישג הטוב ביותר שלה בגביע העולם הוא המקום השלישי במונדיאל 1954.

נבחרת אוסטריה ונבחרת ישראל נפגשו מספר פעמים במוקדמות אליפות אירופה והמונדיאל. אחד המשחקים הזכורים ביותר לקהל הישראלי, הוא הניצחון 5 - 0 של נבחרת ישראל על אוסטריה באצטדיון רמת גן ב־6 ביוני 1999, מול כ-45,000 צופים.
משחק אחר שזכור הוא המשחק ברמת גן שבו איזנה אוסטריה את התוצאה בדקה ה-90 ל-1 - 1, ובכך מנעה מישראל את העלייה למשחקי ההצלבה למונדיאל 2002. אוסטריה הובסה במשחקי ההצלבה על ידי נבחרת טורקיה, שהגיעה בטורניר עצמו למקום השלישי.

היסטוריה
--------

### שנות ה-30 של המאה ה-20

הטורניר הגדול הראשון בו אוסטריה השתתפה לראשונה היה מוקדמות מונדיאל 1934. אוסטריה העפילה לטורניר הגמר לאחר שהביסה את בולגריה 1–6. בהמשך פרשה בולגריה מהמשך ההתמודדות ואוסטריה העפילה לראשונה בתולדותיה לטורניר הגמר. אוסטריה הגיעה לטורניר כאחת הנבחרות הטובות באירופה שכונתה בשם ה"וונדר טים" (נבחרת הפלא) ששיחקה תחת המאמן היהודי הוגו מייזל.

במשחקה הראשון בטורניר הגמר, בשלב שמינית הגמר, ניצחה אוסטריה את צרפת 2–3 אחרי הארכה. ברבע הגמר ניצחה אוסטריה את הונגריה 1–2. בחצי הגמר הפסידה אוסטריה 0–1 לאיטליה. האוסטרים התלוננו על טעויות שיפוט מצד השופט השוודי איוואן אקלינד שאחת מהן הובילה לשער של איטליה. לאחר הטורניר היו שמועות כי בניטו מוסוליני הבטיח לשופט דברים בתמורה שישפוט לטובת האיטלקים במשחק חצי הגמר והגמר. במשחק על המקום השלישי הפסידה אוסטריה לגרמניה 2–3. בכך סיימה אוסטריה במקום הרביעי.

אוסטריה העפילה למונדיאל 1938 לאחר שניצחה במוקדמות את לטביה, אך בעקבות סיפוחה לגרמניה במהלך האנשלוס, בוטלה ההתאחדות האוסטרית והנבחרת פרשה מטורניר הגמר. חלק מן השחקנים שיחקו עבור גרמניה הנאצית.

### מונדיאל 1954

אוסטריה פרשה ממוקדמות מונדיאל 1950, אך השתתפה במוקדמות מונדיאל 1954 במסגרתן הביסה את פורטוגל 1–9 וסיימה עימה בתיקו 0-0 ובכך העפילה לטורניר הגמר בפעם השנייה בתולדותיה.  

בשלב הבתים של טורניר הגמר, ניצחה אוסטריה את סקוטלנד 0–1 והביסה את צ'כוסלובקיה 0–5. בגלל מתכונת הטורניר, אוסטריה לא התמודדה מול אורוגוואי, שגם לה היו שני ניצחונות, אף על פי ששתיהן שובצו באותו בית ובהגרלה ביניהן נקבע כי אורוגוואי תסיים ראשונה בבית ואוסטריה שנייה. בשלב רבע הגמר התמודדה אוסטריה מול שווייץ. במהלך המשחק פיגרה אוסטריה 0–3 כבר בדקה ה-19, אך הפכה את התוצאה ל-3–5 בתוך רבע שעה. כל אחת מהנבחרות כבשה שני שערים נוספים עד לסיום ותוצאת המשחק הייתה 5–7 לזכות אוסטריה. בסה"כ הובקעו במשחק 12 שערים ובכך נקבע שיא השערים למשחק במונדיאל, שיא שמחזיק עד להיום. בחצי הגמר הובסה אוסטריה 1–6 על ידי גרמניה ובמשחק על המקום השלישי ניצחה אוסטריה את אורוגוואי 1–3. הזכייה במקום השלישי במונדיאל 1954 היא ההישג הגדול ביותר של נבחרת אוסטריה בכל הזמנים. אריך פרובסט היה המבקיע המצטיין של אוסטריה בטורניר עם 6 שערים. ארנסט סטויזפל ותאודור ואגנר הבקיעו 3 שערים כ"א (כל שלושת השערים של ואגנר הובקעו בניצחון על שווייץ). אלפרד קרנר וארנסט אוקווירק הבקיעו שני שערים כ"א (צמד השערים של קורנר הובקע אף הוא בניצחון על שווייץ).

### מונדיאל 1958

אוסטריה העפילה לטורניר הגמר של מונדיאל 1958 לאחר שסיימה ראשונה בבית המוקדם שכלל גם את הולנד ולוקסמבורג. בטורניר עצמו הובסה אוסטריה על ידי ברזיל 0–3 והפסידה לברית המועצות 0–2. אוסטריה סיימה את משחקיה בתיקו 2-2 עם אנגליה וסיימה במקום האחרון בבית.

### מונדיאל 1978

אוסטריה החלה להשתתף במוקדמות אליפות אירופה החל מאליפות אירופה הראשונה, יורו 1960, אך הפסידה ברבע הגמר לצרפת ולא העפילה לטורניר הגמר. גם בטורנירים הבאים לא הצליחה אוסטריה להעפיל לטורניר הגמר.  

אוסטריה פרשה מסיבות כספיות ממוקדמות מונדיאל 1962, אך התמודדה במוקדמות מונדיאל 1966 ולראשונה בתולדותיה נכשלה בניסיונה להעפיל לטורניר הגמר כאשר סיימה אחרונה בבית המוקדם אחרי הונגריה ומזרח גרמניה. בעוד שלוש ההיעדרויות הקודמות של אוסטריה מטורניר הגמר היו בעקבות פרישתה, הפעם היעדרותה הייתה כתוצאה מהדחה מטורניר המוקדמות.  

אוסטריה לא הצליחה להעפיל גם לשני טורנירי גביע העולם הבאים, אך הצליחה להעפיל למונדיאל 1978. בשלב הבתים ניצחה אוסטריה את ספרד 1–2 ואת שוודיה 0–1. במשחקה האחרון בשלב הבתים הפסידה אוסטריה לברזיל 0–1 אך סיימה ראשונה בבית בזכות מספר שערי זכות גדול יותר מברזיל שסיימה עימה באותו מספר נקודות והפרש שערים.  

בשלב הבתים השני הובסה אוסטריה על ידי הולנד 1–5 והפסידה לאיטליה 0–1. אולם במשחקה האחרון הפתיעה אוסטריה את מערב גרמניה 2–3 במשחק שזכה לכינוי "נס קורדובה". היה זה הניצחון הראשון של אוסטריה על גרמניה מזה 47 שנים. ניצחון יוקרתי זה לא מנע מאוסטריה לסיים במקום האחרון בבית. הנס קרנקל היה המבקיע הבולט של אוסטריה בטורניר עם 4 שערים.

### מונדיאל 1982

אוסטריה העפילה למונדיאל 1982 בפעם השנייה ברציפות. היא שובצה בשלב הבתים עם מערב גרמניה, אלג'יריה וצ'ילה. אוסטריה ניצחה את צ'ילה 0–1 ואת אלג'יריה 0–2. למשחקה האחרון בבית נגד מערב גרמניה הגיעו שתי הנבחרות כאשר הן מודעות לניצחונה של אלג'יריה על צ'ילה במחזור הסיום שנערך יום קודם לכן וכאשר הן יודעות כי ניצחון גרמני בהפרש של שער או שניים יעלה את שתי הנבחרות לשלב הבא. במשחק, שזכה לכינוי "חרפת גיחון", ניצחה מערב גרמניה 0–1 משער מוקדם ושתי הנבחרות לא התאמצו להבקיע שערים נוספים. בעקבות מקרה זה, החליטה פיפ"א לשנות את שיטת קיום משחקי הבתים בעתיד, כך ששני המשחקים במחזור הסיום יתקיימו במקביל.  

אוסטריה, שספגה ביקורת על חוסר ההגינות שהפגינה במשחק, העפילה לשלב הבתים השני מהמקום השני בבית. בשלב הבתים השני הפסידה אוסטריה לצרפת 0–1 וסיימה בתיקו 2-2 עם צפון אירלנד ובכך סיימה במקום השני בבית והודחה מהטורניר.

### מונדיאל 1990

אוסטריה לא העפילה למונדיאל 1986, אך העפילה למונדיאל 1990. בטורניר הגמר הפסידה אוסטריה 0–1 לאיטליה ולצ'כוסלובקיה וניצחה 1–2 את ארצות הברית. אוסטריה סיימה שלישית בבית ולא העפילה לשמינית הגמר.

### מונדיאל 1998

אוסטריה לא העפילה למונדיאל 1994, אך העפילה למונדיאל 1998. היא סיימה בתיקו 1-1 עם קמרון ועם צ'ילה והפסידה 1–2 לאיטליה. אוסטריה סיימה שלישית בבית ולא העפילה לשמינית הגמר.

### יורו 2008

אוסטריה נבחרה לארח את יורו 2008 בצוותא עם שווייץ ובכך השתתפה לראשונה בתולדותיה בטורניר גמר אליפות אירופה, לאחר שכשלה להעפיל לטורניר זה 12 פעמים. למרות יתרון הביתיות, אוסטריה לא הצליחה לנצח באף משחק. היא הפסידה לקרואטיה 0–1, סיימה בתיקו 1-1 עם פולין והפסידה לגרמניה 0–1. אוסטריה סיימה במקום השלישי בבית ולא העפילה לשלב הבא.

### יורו 2016

לאחר שלא הצליחה להעפיל ליורו 2012, הצליחה אוסטריה, לראשונה בתולדותיה, להעפיל ליורו 2016 דרך טורניר המוקדמות. זאת לאחר שסיימה ראשונה בבית המוקדם לפני רוסיה, שוודיה, מונטנגרו, ליכטנשטיין ומולדובה במאזן מרשים של 9 ניצחונות ותוצאת תיקו אחת. עם זאת, בטורניר הגמר, שוב אכזבה אוסטריה כאשר הפסידה להונגריה 0–2, סיימה בתיקו 0-0 עם פורטוגל והפסידה 1–2 לאיסלנד.

### יורו 2020

אוסטריה העפילה ליורו 2020, ובמשחקה הראשון בטורניר השיגה את ניצחונה הראשון בתולדותיה בתחרות לאחר שגברה 1–3 על נבחרת מקדוניה הצפונית.

כל גביעי העולם
--------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואיאורוגוואי 1930 | לא נרשמה |
| הממלכה האיטלקיתהממלכה האיטלקית 1934 | מקום רביעי | 4 | 2 | 0 | 2 | 7 | 7 |
| צרפתצרפת 1938 | פרשה לאחר ההעפלה |
| ברזילברזיל 1950 | פרשה |
| שווייץשווייץ 1954 | מקום שלישי | 5 | 4 | 0 | 1 | 17 | 12 |
| שוודיהשוודיה 1958 | סיבוב ראשון | 3 | 0 | 1 | 2 | 2 | 7 |
| צ'ילהצ'ילה 1962 | פרשה |
| אנגליהאנגליה 1966 | לא העפילה |
| מקסיקומקסיקו 1970 |
| גרמניהגרמניה 1974 |
| ארגנטינהארגנטינה 1978 | רבע גמר | 6 | 3 | 0 | 3 | 7 | 10 |
| ספרדספרד 1982 | סיבוב שני | 5 | 2 | 1 | 2 | 5 | 4 |
| מקסיקומקסיקו 1986 | לא העפילה |
| איטליהאיטליה 1990 | סיבוב ראשון | 3 | 1 | 0 | 2 | 2 | 3 |
| ארצות הבריתארצות הברית 1994 | לא העפילה |
| צרפתצרפת 1998 | סיבוב ראשון | 3 | 0 | 2 | 1 | 3 | 4 |
| קוריאה הדרומיתקוריאה הדרומית יפןיפן 2002 | לא העפילה |
| גרמניהגרמניה 2006 |
| דרום אפריקהדרום אפריקה 2010 |
| ברזילברזיל 2014 |
| רוסיהרוסיה 2018 |
| קטר (מדינה)קטר (מדינה) 2022 |
| ארצות הבריתארצות הברית מקסיקומקסיקו קנדהקנדה 2026 |  |  |  |  |  |  |
| **סה"כ** | 7/22 | 29 | 12 | 4 | 13 | 43 | 47 |

* משחקי תיקו כוללים גם משחקים שהוכרעו בבעיטות הכרעה

כל אליפויות אירופה
------------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| צרפתצרפת 1960 | לא העפילה |
| ספרדספרד 1964 |
| איטליהאיטליה 1968 |
| בלגיהבלגיה 1972 |
| יוגוסלביהיוגוסלביה 1976 |
| איטליהאיטליה 1980 |
| צרפתצרפת 1984 |
| גרמניהגרמניה 1988 |
| שוודיהשוודיה 1992 |
| אנגליהאנגליה 1996 |
| בלגיהבלגיה הולנדהולנד 2000 |
| פורטוגלפורטוגל 2004 |
| אוסטריהאוסטריה שווייץשווייץ 2008 | סיבוב ראשון | 3 | 0 | 1 | 2 | 1 | 3 |
| פוליןפולין אוקראינהאוקראינה 2012 | לא העפילה |
| צרפתצרפת 2016 | סיבוב ראשון | 3 | 0 | 1 | 2 | 1 | 4 |
| האיחוד האירופיהאיחוד האירופי 2020 | שמינית גמר | 4 | 2 | 0 | 2 | 5 | 5 |
| גרמניהגרמניה 2024 | העפילה |  |  |  |  |  |  |
| **סה"כ** | 3/15 | 10 | 2 | 2 | 6 | 7 | 12 |

* משחקי תיקו כוללים גם משחקים שהוכרעו בבעיטות הכרעה

ליגת האומות של אופ"א
--------------------

| שנה | דרג | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| פורטוגלפורטוגל 2018-2019 | ב | שלב הבתים | 4 | 2 | 1 | 1 | 3 | 2 |
| איטליהאיטליה 2020-2021 | ב | עלתה לדרג א | 6 | 4 | 1 | 1 | 9 | 6 |
| הולנדהולנד 2022-2023 | א | ירדה לדרג ב | 6 | 1 | 1 | 4 | 6 | 10 |
| 2024-2025 | ב |  |  |  |  |  |  |  |
| **סה"כ** | 16 | 7 | 3 | 6 | 18 | 18 |

* משחקי תיקו כוללים גם משחקים שהוכרעו בבעיטות הכרעה

שחקנים
------

### סגל הנבחרת

להלן סגל הנבחרת לקראת משחקי יורו 2020

הנתונים מעודכנים נכון ל-27 ביוני 2021 (לאחר המשחק נגד נבחרת איטליה במסגרת שמינית גמר יורו 2020)

| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
|  | שוער | אלכסנדר שלאגר | 1 בפברואר 1996 | 6 | 0 | אוסטריהאוסטריה ל.א.ס.ק. לינץ |
|  | שוער | פבאו פרבן | 13 בנובמבר 1987 | 7 | 0 | גרמניהגרמניה וולפסבורג |
|  | שוער | דניאל בכמן | 9 ביולי 1994 | 6 | 0 | אנגליהאנגליה ווטפורד |
|  |
|  | הגנה | אנדראס אולמר | 30 באוקטובר 1985 | 26 | 0 | אוסטריהאוסטריה רד בול זלצבורג |
|  | הגנה | אלכסנדר דראגוביץ' | 6 במרץ 1991 | 94 | 2 | סרביהסרביה הכוכב האדום בלגרד |
|  | הגנה | מרטין הינטראגר | 7 בספטמבר 1992 | 59 | 4 | גרמניהגרמניה איינטרכט פרנקפורט |
|  | הגנה | שטפן פוש | 14 במאי 1997 | 11 | 1 | גרמניהגרמניה הופנהיים |
|  | הגנה | דויד אלאבה | 24 ביוני 1992 | 85 | 14 | ספרדספרד ריאל מדריד |
|  | הגנה | פיליפ לינהרט | 11 ביולי 1996 | 6 | 0 | גרמניהגרמניה פרייבורג |
|  | הגנה | כריסטופר טרימל | 24 בפברואר 1987 | 14 | 0 | גרמניהגרמניה אוניון ברלין |
|  | הגנה | שטפן ליינר | 27 באוגוסט 1992 | 33 | 2 | גרמניהגרמניה בורוסיה מנשנגלדבך |
|  | הגנה | מרקו פרידל | 16 במרץ 1998 | 3 | 0 | גרמניהגרמניה ורדר ברמן |
|  |
|  | קשר | שטפן אילזנקר | 18 במאי 1989 | 54 | 0 | גרמניהגרמניה איינטרכט פרנקפורט |
|  | קשר | פלוריאן גריליטש | 7 באוגוסט 1995 | 26 | 1 | גרמניהגרמניה הופנהיים |
|  | קשר | יוליאן באומגרטלינגר | 2 בינואר 1988 | 84 | 1 | גרמניהגרמניה באייר לברקוזן |
|  | קשר | לואיס שאוב | 29 בדצמבר 1994 | 22 | 6 | שווייץשווייץ לוצרן |
|  | קשר | אלסנדרו שופף | 7 בפברואר 1994 | 28 | 5 | גרמניהגרמניה שאלקה 04 |
|  | קשר | כריסטוף באומגרטנר | 1 באוגוסט 1999 | 14 | 4 | גרמניהגרמניה הופנהיים |
|  | קשר | ולנטינו לצארו | 24 במרץ 1996 | 32 | 3 | גרמניהגרמניה בורוסיה מנשנגלדבך |
|  | קשר | קסאבר שלאגר | 28 בפברואר 1997 | 24 | 1 | גרמניהגרמניה וולפסבורג |
|  | קשר | קונראד ליימר | 27 במאי 1997 | 13 | 1 | גרמניהגרמניה ר.ב. לייפציג |
|  |
|  | חלוץ | מרקו ארנאוטוביץ' | 19 באפריל 1989 | 91 | 27 | איטליהאיטליה בולוניה |
|  | חלוץ | מרסל סביצר | 17 במרץ 1994 | 54 | 8 | גרמניהגרמניה באיירן מינכן |
|  | חלוץ | מיכאל גרגוריץ' | 18 באפריל 1994 | 29 | 5 | גרמניהגרמניה אאוגסבורג |
|  | חלוץ | קארים אוניסיו | 17 במרץ 1992 | 12 | 1 | גרמניהגרמניה מיינץ 05 |
|  | חלוץ | סשה קליידז'יץ' | 7 ביולי 1997 | 11 | 4 | גרמניהגרמניה שטוטגרט |

### שחקנים מפורסמים

* ארנסט אוקווירק
* מריו האס
* ארנסט האפל
* אנדריאס הרצוג
* איביצה ואסטיץ'
* רונאלד לינץ
* טוני פולסטר
* הרברט פרוהסקה
* הנס קרנקל
* מתיאס סינדלר
* וולטר שכנר
* דויד אלאבה
* יוזף ביקאן
* היימו פפייפנברגר
* הראלד צ'רני
* מיכאל קונסל
* פרנץ וולפארט

שיאי שחקנים
-----------

נכון ל-12 בספטמבר 2023.

שחקנים **מודגשים** הם שחקנים שעדיין פעילים בנבחרת.
### שיאני ההופעות

**מרקו ארנאוטוביץ'** שיאן ההופעות (110) בנבחרת אוסטריה בכל הזמנים.

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | **מרקו ארנאוטוביץ'** | **2008–הווה** | **110** | 36 |
| 2 | אנדריאס הרצוג | 1988 - 2003 | **103** | 26 |
| **דויד אלאבה** | **2009–הווה** | 15 |
| 4 | אלכסנדר דראגוביץ' | 2022-2009 | **100** | 2 |
| 5 | טוני פולסטר | 1982 - 2000 | **95** | 44 |
| 6 | גרהרד הנפי | 1948 - 1964 | **93** | 12 |
| 7 | קרל קולר | 1952 - 1965 | **86** | 5 |
| 8 | ברונו פזי | 1975 - 1990 | **84** | 9 |
| יוליאן באומגרטלינגר | 2009–2021 | 1 |
| פרידריך קונסיליה | 1970 - 1985 | 0 |

### מלכי השערים

**טוני פולסטר** מלך השערים (44) בנבחרת אוסטריה בכל הזמנים.

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | טוני פולסטר | 1982 - 2000 | **44** | 95 | 0.46 |
| 2 | **מרקו ארנאוטוביץ'** | **2008–הווה** | **36** | 110 | 0.33 |
| 3 | הנס קרנקל | 1973 – 1985 | **34** | 69 | 0.49 |
| 4 | יוהאן הורוואט | 1924 - 1934 | **29** | 46 | 0.63 |
| 5 | אריק הוף | 1957 - 1968 | **28** | 37 | 0.76 |
| מארק יאנקו | 2006 - 2019 | 70 | 0.4 |
| 7 | אנטון שאל | 1927–1934 | **27** | 28 | 0.96 |
| 8 | מתיאס סינדלר | 1926 - 1937 | **26** | 43 | 0.6 |
| אנדריאס הרצוג | 1988 – 2003 | 103 | 0.25 |
| 10 | קרל צישק | 1931–1945 | **24** | 40 | 0.6 |

קישורים חיצוניים
----------------

ויקישיתוף מדיה וקבצים בנושא **נבחרת אוסטריה בכדורגל** בוויקישיתוף
* 

* אתר האינטרנט הרשמי של נבחרת אוסטריה בכדורגל (בגרמנית)

הערות שוליים
------------

1. ↑  דירוג לנבחרות לאומיות לגברים באתר פיפ"א
2. 1 2  החל מאוגוסט 1993 - אז החל דירוג פיפ"א לנבחרות גברים בכלל

| כדורגל באוסטריה אוסטריהאוסטריה |
| --- |
| ניהול | התאחדות הכדורגל האוסטרית • קבוצות • אצטדיונים • תחרויות |
| תחרויות ליגה | הבונדסליגה האוסטרית • הליגה האוסטרית השנייה • הליגה האוסטרית האזורית • מבנה הליגות |
| תחרויות גביע | הגביע האוסטרי • הסופר קאפ האוסטרי |
| נבחרות | הנבחרת הלאומית • הנבחרת הצעירה • נבחרת הנשים |

| נבחרות הכדורגל של אירופה (אופ"א) |
| --- |
| 

|  |
| --- |
| אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא • ליכטנשטיין • מולדובה • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |

 |